CELEX: 31993R1891
Language: ro
Date: 1993-07-12 00:00:00
Title: Regulamentul (CEE) nr. 1891/93 al Consiliului din 12 iulie 1993 de modificare a Regulamentului (CEE) nr. 3759/92 privind organizarea comună a piețelor în sectorul produselor pescărești și de acvacultură și a Regulamentului (CEE) nr. 2658/87 privind Nomenclatura tarifară și statistică și Tariful Vamal Comun

Anunţ juridic important

|

31993R1891

Official Journal L 172 , 15/07/1993 P. 0001 - 0002 Ediţie specială în limba cehă Chapter 02 Volume 05 P. 100  - 101 Ediţie specială în limba estonă Chapter 02 Volume 05 P. 100  - 101 Ediţie specială în limba maghiară Chapter 02 Volume 05 P. 100  - 101 Ediţie specială în limba lituaniană Chapter 02 Volume 05 P. 100  - 101 Ediţie specială în limba letonă Chapter 02 Volume 05 P. 100  - 101 Ediţie specială în limba malteză Chapter 02 Volume 05 P. 100  - 101 Ediţie specială în limba polonă Chapter 02 Volume 05 P. 100  - 101 Ediţie specială în limba slovacă Chapter 02 Volume 05 P. 100  - 101 Ediţie specială în limba slovenă Chapter 02 Volume 05 P. 100  - 101

		19930712Regulamentul (CEE) nr. 1891/93 al Consiliuluidin 12 iulie 1993de modificare a Regulamentului (CEE) nr. 3759/92 privind organizarea comună a piețelor în sectorul produselor pescărești și de acvacultură și a Regulamentului (CEE) nr. 2658/87 privind Nomenclatura tarifară și statistică și Tariful Vamal ComunCONSILIUL COMUNITĂȚILOR EUROPENE,având în vedere Tratatul de instituire a Comunității Economice Europene, în special articolul 43,având în vedere propunerea Comisiei [1],având în vedere avizul Parlamentului European [2],având în vedere avizul Comitetului Economic și Social [3],întrucât cererea și importurile comunitare de surimi (gel proteic stabilizat și spălat pe bază de pește tocat) și preparate din surimi pentru consumul direct nu au încetat să crească în ultimii ani;întrucât producția comunitară de surimi și preparate din surimi s-a dezvoltat, continuând astfel tendința înregistrată la nivel internațional;întrucât, pe baza experienței dobândite, chiar dacă mai multe specii de pește cu un conținut scăzut de grăsime pot servi drept materie primă pentru fabricarea de surimi, este dificilă identificarea într-un mod specific a speciilor care au fost utilizate efectiv din cauza caracteristicilor finale ale produsului și ale preparatelor sale;întrucât, în prezent, nici surimi, nici preparatele din surimi nu sunt identificate separat ca produse care fac obiectul normelor politicii comune în domeniul pescuitului stabilite de Regulamentul (CEE) nr. 3759/92 [4];întrucât, din această cauză, Comunitatea nu poate urmări comerțul sau evoluția prețurilor pe piață și întrucât este necesar, în consecință, să se modifice regulamentul menționat anterior pentru a include surimi și preparatele din surimi;întrucât Nomenclatura tarifară care rezultă din aplicarea Regulamentului (CEE) nr. 3759/92 se integrează în Tariful Vamal Comun și întrucât este oportună modificarea în consecință a Regulamentului (CEE) nr. 2658/87 [5],ADOPTĂ PREZENTUL REGULAMENT:Articolul 1În anexa VII la Regulamentul (CEE) nr. 3759/92 și în anexa I la Regulamentul (CEE) nr. 2658/87 se inserează următoarele subpoziții:"Codul NC | Denumirea mărfurilor | Rata drepturilor | Unitate suplimentară |autonome (%) sau taxe (AGR) | convenționale (%) |1 | 2 | 3 | 4 | 5 |03049005 | — Surimi: | 15 | 15 | — |— — altele: | | | |16042005 | — Preparate din surimi | 25 | 20 | — |— — altele" | | | |Articolul 2Prezentul regulament intră în vigoare la 1 ianuarie 1994.Prezentul regulament este obligatoriu în toate elementele sale și se aplică direct în toate statele membre.Adoptat la Bruxelles, 12 iulie 1993.Pentru ConsiliuPreședintelePh. Maystadt[1] JO C 158, 25.6.1992, p. 21.[2] JO C 72, 15.3.1993, p. 175.[3] JO C 332, 16.12.1992, p. 25.[4] JO L 388, 31.12.1992, p. 1. Regulament, astfel cum a fost modificat prin Regulamentul (CEE) nr. 697/93 (JO L 76, 30.3.1993, p. 12).[5] JO L 256, 7.9.1987, p. 1. Regulament, astfel cum a fost modificat ultima dată prin Regulamentul (CEE) nr. 1001/93 (JO L 104, 29.4.1993, p. 28).--------------------------------------------------